-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 การเปลี่ยนแปลงและพัฒนาการที่สำคัญ

  ปี 2550 บริษัทได้ดำเนินการจัดตั้งบริษัทย่อยใหม่จำนวน 2 บริษัทดังนี้

  1. บริษัท สมาร์ทเทอร์แวร์ จำกัด ทุนจดทะเบียน 10 ล้านบาท
  เพื่อประกอบธุรกิจเกี่ยวกับกิจการด้านการผลิตสินค้าสำเร็จรูปด้านซอฟต์แวร์และบริการเป็นที่ปรึกษาให้บริการรับจ้างพัฒนาซอฟต์แวร์

  2. บริษัท สามารถเทเลคอมมิวนิเคชั่น (แคมโบเดีย) จำกัด
  จดทะเบียนจัดตั้งบริษัทในประเทศกัมพูชา ทุนจดทะเบียน 200,000 USD (จดทะเบียนครั้งแรก
  30,000 USD ชำระเต็ม 100% และส่วนที่เหลืออีก 170,000 USD
  จะเพิ่มทุนเมื่อบริษัทมีความจำเป็นต้องใช้ทุนหมุนเวียน) เพื่อประกอบธุรกิจให้บริการอินเทอร์เน็ต
  (VoIP)
  และการรับจ้างให้บริการทางด้านเทคโนโลยีสารสนเทศและสื่อสารโทรคมนาคมในลักษณะ
  Outsourcing Services
  รวมทั้งการขายอุปกรณ์และระบบงานคอมพิวเตอร์ฮาร์ดแวร์และซอฟต์แวร์ตลอดจนติดตั้งบำรุงรักษาระบบเครือข่ายโทรศัพท์มือถือครบวงจรและระบบเคเบิลใยแก้ว
  (Fiber Optics System)

  นอกจากนี้บริษัทยังได้ดำเนินการซื้อหุ้นบริษัทสามารถอินโฟเนต จำกัด
  ซึ่งประกอบธุรกิจให้บริการอินเทอร์เน็ต ISP จากบริษัทสามารถคอร์ปอเรชั่น จำกัด (มหาชน)
  จำนวน 6.2 ล้านหุ้น มูลค่าที่ตราไว้หุ้นละ 10 บาท คิดเป็นร้อยละ 99.37
  ของทุนที่เรียกชำระแล้ว

  ปี 2551 บริษัทได้ดำเนินการลดทุนจดทะเบียนจากทุนจดทะเบียนเดิม 720 ล้านบาท (หุ้นสามัญ
  720 ล้านหุ้น มูลค่าหุ้นละ 1 บาท) เป็นทุนจดทะเบียนใหม่จำนวน 600 ล้านบาท (หุ้นสามัญ 600
  ล้านหุ้น มูลค่าหุ้นละ 1 บาท) โดยการลดหุ้นสามัญจำนวน 120 ล้านหุ้น มูลค่าที่ตราไว้หุ้นละ 1
  บาท และได้ดำเนินการเพิ่มทุนจดทะเบียนของบริษัทอีกจำนวน 138 ล้านบาท
  จากทุนจดทะเบียนเดิมจำนวน 600 ล้านบาท (หุ้นสามัญ 600 ล้านหุ้น มูลค่าหุ้นละ 1 บาท)
  เป็นทุนจดทะเบียนใหม่จำนวน 738 ล้านบาท (หุ้นสามัญ 738 ล้านหุ้น มูลค่าหุ้นละ 1 บาท)
  โดยจะนำหุ้นสามัญเพิ่มทุนจำนวน 120 ล้านหุ้น มูลค่าที่ตราไว้หุ้นละ 1 บาท รวมจำนวน 120
  ล้านบาท ออกขายให้บุคคลในวงจำกัด (ผู้ลงทุนโดยเฉพาะเจาะจง)
  และ/หรือผู้ลงทุนประเภทสถาบันและ/หรือผู้ลงทุนที่มีลักษณะเฉพาะ (Private Placement)
  และ/หรือพันธมิตรทางธุรกิจ
  โดยมีหลักเกณฑ์และเงื่อนไขการเสนอขายเช่นเดียวกับมติการประชุมวิสามัญผู้ถือหุ้นครั้งที่ 1/2549
  และจัดสรรหุ้นสามัญเพิ่มทุนส่วนที่เหลือจำนวน 18 ล้านหุ้น
  เพื่อรองรับการใช้สิทธิที่จะซื้อหุ้นสามัญของบริษัท
  เพื่อเสนอขายแก่กรรมการบริษัทและพนักงานของบริษัทและบริษัทย่อย
  โดยเงินที่ได้รับหลังการใช้สิทธิดังกล่าวจะนำไปใช้เพื่อเป็นเงินทุนหมุนเวียนของบริษัทต่อไป

  ปี 2552 - บริษัทได้ทำการซื้อหุ้นของบริษัท ไอที เจ็น จำกัด
  ซึ่งประกอบธุรกิจจำหน่ายอุปกรณ์เกี่ยวกับเทคโนโลยีสารสนเทศและการสื่อสาร จำนวน 624,373
  หุ้น คิดเป็นร้อยละ 99.99 ของจำนวนหุ้นทั้งหมดจากผู้ถือหุ้นเดิม ซึ่งไม่เป็นบุคคลที่เกี่ยวโยงกัน

  - ที่ประชุมคณะกรรมการบริษัท ครั้งที่ 6/2552 เมื่อวันที่ 12 พฤศจิกายน 2552
  ได้มีมติให้จัดตั้งบริษัท สามารถ เอ็ด เท็ค จำกัด ด้วยทุนจดทะเบียน 20 ล้านบาท
  เพื่อประกอบธุรกิจผลิต ออกแบบ รับเหมา ให้คำปรึกษาเรื่องเทคโนโลยีการศึกษา
  โดยการให้บริการรับจ้างพัฒนาซอฟต์แวร์การเรียนการสอนออนไลน์ในรูปแบบ E-Learning
  และการศึกษาทางไกล (Distant Learning) ระบบงานแบบเบ็ดเสร็จ
  โดยบริษัทดังกล่าวได้จัดตั้งแล้วเสร็จเมื่อวันที่ 5 กุมภาพันธ์ 2553

  - ที่ประชุมคณะกรรมการบริษัท ครั้งที่ 7/2552 เมื่อวันที่ 18 ธันวาคม 2552
  ได้มีมติให้ดำเนินการปิดบริษัท สามารถเทเลคอมมิวนิเคชั่น (แคมโบเดีย) จำกัด
  ในประเทศกัมพูชา เนื่องจากบริษัทดังกล่าวยังไม่มีรายได้จากการประกอบธุรกิจ

  พัฒนาการที่สำคัญในปี 2552

  เพื่อความเหมาะสมและมีประสิทธิภาพในการดำเนินธุรกิจ
  บริษัทได้กำหนดโครงสร้างธุรกิจของบริษัทเป็น 5 สายธุรกิจ คือ สายธุรกิจเครือข่ายสื่อสาร
  (Network Services) สายธุรกิจรับเหมาออกแบบติดตั้งระบบ (System Integration)
  สายธุรกิจนวัตกรรมและเทคโนโลยีประยุกต์ (Innovation Business Application
  Solution & Services) สายธุรกิจบริการ ICT Outsourcing Services สายธุรกิจ IP
  Business และในปี 2552 แต่ละสายธุรกิจมีการเปลี่ยนแปลงที่สำคัญดังนี้

  1. สายธุรกิจบริการเครือข่ายสื่อสาร (Network Services)

  1) บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

-   ชนะการประมูลโครงการสำคัญต่างๆ ดังนี้

  - โครงการจัดซื้ออุปกรณ์ Access Nodes ระยะที่ 4 ของธนาคารออมสิน

  - โครงการระบบสื่อสารข้อมูลและภาพ ในพื้นที่ 3 จังหวัดชายแดนภาคใต้ จำนวน 55 แห่ง
  ของกองการสื่อสารกรมการปกครอง

  - โครงการจัดซื้อ ปรับปรุงและติดตั้งอุปกรณ์ระบบโทรทัศน์วงจรปิดจำนวน 46 แห่ง
  ของกองการสื่อสารกรมการปกครอง

  - โครงการเช่าระบบสื่อสารผ่านดาวเทียม C Band ของศูนย์เทคโนโลยีสารสนเทศ
  สำนักปลัดกระทรวงมหาดไทย

  - โครงการเช่าระบบสื่อสารแบบไร้สาย Wireless Lan พร้อมอุปกรณ์ สำหรับพระตำหนัก
  ของศูนย์เทคโนโลยีสารสนเทศ สำนักปลัดกระทรวงมหาดไทย

  - โครงการจัดซื้อรถโมบายสำหรับกรมป้องกันและบรรเทาสาธารณภัย

  - โครงการจัดซื้อระบบบันทึกตรวจสอบและรายงานผลข้อมูลอัตโนมัติ (E Form)
  ของสำนักสอบสวนและนิติการ กรมการปกครอง

  - โครงการจัดซื้อระบบ Web Conference ของสำนักสอบสวนและนิติการ กรมการปกครอง

  - โครงการจัดซื้อระบบรักษาความปลอดภัยฐานข้อมูล ของสำนักสอบสวนและนิติการ
  กรมการปกครอง

-   ได้รับความไว้วางใจในการต่อสัญญาการให้บริการสื่อสารข้อมูล จากลูกค้าที่เป็นบริษัทเอกชน
    และหน่วยงานราชการต่างๆ ดังนี้

  - ระบบสื่อสารผ่านดาวเทียมแบบ IPSTAR และ C-Band ให้กับศูนย์พัฒนากิจการอวกาศ
  กระทรวงกลาโหม

  - ระบบสื่อสารผ่านดาวเทียมแบบ SCPC ให้กับบมจ. โทเทิ่ล แอ็คเซ็ส คอมมูนิเคชั่น

  - ระบบสื่อสารผ่านดาวเทียมแบบ SCPC ให้กับบมจ. ปตท. สำรวจและผลิตปิโตรเลี่ยม

  - ให้บริการเช่าอุปกรณ์สื่อสาร ให้กับบริษัท เอก-ชัย ดิสทริบิวชั่น ซิสเทม จำกัด

  2) บริษัท สามารถคอมมิวนิเคชั่น เซอร์วิส จำกัด มีการเปลี่ยนแปลงที่สำคัญดังนี้

-   บริษัทได้ขยายธุรกิจการให้บริการซ่อมอุปกรณ์สื่อสารโทรคมนาคมกับหน่วยงานราชการ
    รัฐวิสาหกิจ และเอกชน เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
    ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ
    ทั้งนี้ การขยายธุรกิจดังกล่าวเป็นไปอย่างต่อเนื่อง
    โดยได้สำรวจสถานที่เพื่อจัดตั้งศูนย์ให้บริการซ่อมอุปกรณ์สื่อสารโทรคมนาคมในต่างประเทศ
    อย่างประเทศเพื่อนบ้าน คือ กัมพูชา
    ซึ่งเป็นแหล่งกลุ่มลูกค้าเป้าหมายที่มีโอกาสทางธุรกิจค่อนข้างสูง

-   บริษัทรักษาระดับมาตรฐานการให้บริการได้ตามมาตรฐาน ISO9001:2000
    ซึ่งส่งผลให้ระบบงานและความเชื่อมั่นของลูกค้าดีขึ้น
    ถือได้ว่าเป็นจุดแข็งในการแข่งขันในระยะยาว
    และทำให้บริษัทประสบความสำเร็จในการชนะการประมูลโครงการต่างๆ ในปี 2552 นี้ ได้แก่

-   โครงการจัดทำสื่อ ป.1-ม.6 ร่วมกับจุฬาลงกรณ์มหาวิทยาลัย ของกระทรวงศึกษาธิการ

-   โครงการ DWDM Platinum ของบมจ.ทีโอที

-   โครงการ Internet Tumbon (อบต.) ของบมจ.ทีโอที

-   โครงการงานจ้างเหมาติดตั้งระบบ SMSC, MMSC และ RBT เพื่อรองรับการเปิดให้บริการ
    3G (VAS) ของ บมจ.ทีโอที

  ซึ่งโครงการเหล่านี้จะสร้างรายได้ให้แก่บริษัทในปี 2553
  และจะเป็นฐานรายได้จากการบำรุงรักษาระบบต่อไปในอนาคต

  2. สายธุรกิจรับเหมาออกแบบติดตั้งระบบ (System Integration)

  บริษัท สามารถคอมเทค จำกัด มีการเปลี่ยนแปลงที่สำคัญดังนี้

  บริษัทรักษาระดับมาตรฐานของระบบการทำงานภายในองค์กรต่อเนื่องได้อย่างมีประสิทธิภาพและประสิทธิผล
  โดยเน้นการพัฒนาองค์ความรู้ของบุคลากรที่เรียกว่า “Target Knowledge Certification”
  ทำให้ทีมงานขาย วิศวกรออกแบบและติดตั้ง มีคุณภาพในการทำงาน
  ทันต่อการเปลี่ยนแปลงของธุรกิจในปัจจุบัน และในอนาคต
  นอกจากนั้นบริษัทยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว
  และทำให้บริษัทประสบความสำเร็จในการชนะการประมูลโครงการต่างๆ ในปี 2552 นี้ ได้แก่

  - โครงการพัฒนาระบบสารสนเทศที่ดิน ของกรมที่ดิน

  - โครงการจัดซื้อระบบคอมพิวเตอร์ตามโครงการพัฒนาระบบสารสนเทศ กรมคุมประพฤติ ระยะที่
  3 (ครั้งที่ 3) ของกรมคุมประพฤติ

  - งานจ้างเอกชนดำเนินการให้บริการและบำรุงรักษาระบบตรวจบัตรโดยสารขึ้นเครื่อง (CUTE)
  ของบมจ.ท่าอากาศยานไทย

  -
  งานจ้างบำรุงรักษาระบบคอมพิวเตอร์แม่ข่ายและอุปกรณ์ในระบบบริหารสารสนเทศท่าอากาศยาน
  (AIMS) ณ ท่าอากาศยานสุวรรณภูมิ ของบมจ.ท่าอากาศยานไทย

  - งานจ้างบำรุงรักษาระบบเครือข่ายสารสนเทศ AIMS ณ ท่าอากาศยานสุวรรณภูมิ
  ของบมจ.ท่าอากาศยานไทย

  ซึ่งโครงการเหล่านี้จะสร้างรายได้ให้แก่บริษัทในปี 2553
  และจะเป็นฐานรายได้จากการบำรุงรักษาระบบต่อไปในอนาคต

  3. สายธุรกิจนวัตกรรมและเทคโนโลยีประยุกต์ (Innovation Business Application
  Solutions & Services)

  1) บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

-   ร่วมกับวิทยาลัยการปกครองท้องถิ่น มหาวิทยาลัยขอนแก่น
    เปิดหลักสูตรรัฐประศาสนศาสตรมหาบัณฑิต สาขาวิชาการปกครองท้องถิ่น
    ซึ่งเป็นหลักสูตรที่มุ่งสร้างนักบริหารรัฐกิจ ที่มีความรู้ความชำนาญด้านการปกครองท้องถิ่น
    ตามหลักธรรมาภิบาล สามารถบูรณาการองค์ความรู้ทางการบริหารการปกครองท้องถิ่น
    และนำผลการวิจัยไปใช้ในการปฏิบัติงานได้อย่างมีประสิทธิภาพ ประสิทธิผล
    และสอดคล้องกับความต้องการของประชาชน
    โดยมีวัตถุประสงค์เพื่อที่จะพัฒนาบุคลากรสังกัดองค์กรปกครองท้องถิ่น ให้มีความรู้
    ความสามารถ
    และศักยภาพในการบริหารจัดการบริการสาธารณะภายใต้หลักการของการปกครองท้องถิ่น
    เพื่อรองรับภารกิจและงบประมาณที่หน่วยงานกลางจะต้องกระจายให้กับองค์กรปกครองส่วนท้องถิ่นดังบทบัญญัติตามรัฐธรรมนูญ
    พ.ศ. 2540 พระราชบัญญัติแผนและขั้นตอนการกระจายอำนาจให้แก่องค์กรปกครองส่วนท้องถิ่น
    รวมทั้งรัฐธรรมนูญ พ.ศ. 2550

-   ร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) พัฒนา Courseware
    E-Learning หลักสูตรความเชี่ยวชาญ (Expertise) เพื่อพัฒนาขีดความสามารถ
    (Competency) ของบุคลากร ให้สามารถนำความรู้ ความสามารถ ประสบการณ์ และทักษะ
    มาใช้ในการปฏิบัติงานอย่างมีวิจารณญาณ
    เพื่อปรับปรุงการดำเนินงานและสร้างความสำเร็จของงาน
    ตรงตามวัตถุประสงค์และเป้าหมายขององค์กร

  2) บริษัท ไทยเทรดเน็ท จำกัด มีการเปลี่ยนแปลงที่สำคัญดังนี้

-   พัฒนาบริการ e-Manifest Paperless โดยพัฒนาโปรแกรม TTN e-Manifest
    เพื่อให้บริการ Paperless Manifest กับกรมศุลกากร ซึ่งจะเริ่มบังคับใช้งานทดแทนระบบ
    Manifest EDI เดิมในช่วงต้นปี 2553

-   พัฒนาบริการ VMI (Vendor Managed Inventory)
    เพื่อให้บริการโปรแกรมประยุกต์ในการจัดการสินค้าคงคลังโดยผู้ขาย
    ในลักษณะการเช่าใช้บริการรายเดือน สำหรับตลาดกลุ่ม Business to Business

  3) บริษัท พอสเน็ท จำกัด มีการเปลี่ยนแปลงที่สำคัญดังนี้

-   ร่วมมือกับบริษัท TRUE Money ในการพัฒนา EDC Terminal
    ให้สามารถรองรับการชำระเงินด้วยระบบ TRUE Touch SIM และ รองรับการให้บริการ
    TRUE Money Express ซึ่งในปี 2552 บริษัทสามารถขาย EDC Terminal
    และอุปกรณ์ต่อพ่วงให้แก่บริษัท TRUE Money กว่า 1,000 ชุด

-   ต่ออายุสัญญาการให้บริการเครื่อง EDC terminal และระบบเครือข่าย ในการให้บริการแก่
    TOPS supermarket จนถึงเดือนตุลาคม 2555

-   ขายเครื่อง EDC terminal รุ่น Gemalto Magic X-8 จำนวน 5,000 เครื่อง และ รุ่น
    Gemalto Magic X-8 GPRS จำนวน 1,500 เครื่องให้แก่ธนาคารกรุงเทพ

-   ขยายการให้บริการและขายเครื่อง EDC Terminal แบบ Mobile และ GPRS Modem
    ให้แก่ร้านค้าทั่วไปจำนวนกว่า 600 เครื่อง

  4. สายธุรกิจบริการ ICT Outsourcing Services

  1) บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

-   ดำเนินการติดตั้งและส่งมอบระบบอ่านหน่วยมิเตอร์ไฟฟ้าอัตโนมัติ (Automatic Meter
    Reading – AMR) ให้กับการไฟฟ้าส่วนภูมิภาค สำหรับผู้ใช้ไฟฟ้ารายใหญ่ทั่วประเทศ
    ได้ครบจำนวน 30,000 จุด หรือ 100% ของโครงการ ซึ่งมีมูลค่าโครงการรวมทั้งสิ้น 889
    ล้านบาท

-   ดำเนินการติดตั้งระบบอ่านหน่วยมิเตอร์ไฟฟ้าอัตโนมัติ (Automatic Meter Reading –
    AMR) เพิ่มเติมให้กับการไฟฟ้าส่วนภูมิภาค จำนวน 1,017 จุด
    สำหรับผู้ใช้ไฟฟ้ารายใหญ่ในพื้นที่เสี่ยงภัย 3 จังหวัดชายแดนภาคใต้ และ 4
    อำเภอในจังหวัดสงขลา มูลค่าโครงการ 24.7 ล้านบาท และอีก 4,923 จุด
    สำหรับผู้ใช้ไฟฟ้ารายใหญ่ในพื้นที่ 5 จังหวัดชายแดนภาคใต้ ได้แก่ จังหวัด ยะลา ปัตตานี
    นราธิวาส สงขลา และสตูล มูลค่าโครงการ 138 ล้านบาท

-   ดำเนินโครงการติดตั้งระบบกระจายสัญญาณภาพและเสียงตามสายแบบดิจิตอล (Digital
    Video Broadcast – DVB) ให้กับการไฟฟ้าส่วนภูมิภาค (กฟภ.)
    สำหรับใช้ในการกระจายสัญญาณภาพและเสียงผ่านระบบเครือข่ายภายในของ กฟภ.
    โดยออกอากาศที่สำนักงานใหญ่ของ กฟภ. จำนวน 7 จุด ไปยังสำนักงานการไฟฟ้าเขต
    จำนวน 5 จุด และสำนักงานการไฟฟ้าจังหวัด จำนวน 10 จุด มีมูลค่าโครงการทั้งสิ้น 30.6
    ล้านบาท

-   ดำเนินโครงการระบบบริหารจัดการการถ่ายทอดโทรทัศน์ผ่านเครือข่ายอินเทอร์เน็ต
    (Internet Protocol Television Broadcasting and Management System)
    ให้กับสำนักงานคณะกรรมการการอุดมศึกษา
    โดยทำการติดตั้งระบบอุปกรณ์และซอฟต์แวร์ระบบบริหารจัดการการถ่ายทอดโทรทัศน์ผ่านเครือข่ายอินเทอร์เน็ต
    (IPTV Broadcasting and Management System)
    พร้อมระบบบริหารจัดการการจัดเก็บฐานข้อมูลสื่อ (Digital Media Archiving and
    Management System) และระบบการเรียนผ่านเว็บ (Learning Web Portal)
    เพื่อใช้เป็นเครืองมือสำหรับการรวบรวม แลกเปลี่ยน
    และเผยแพร่ความรู้สำหรับโครงการพัฒนาครูด้วยสื่อโทรทัศน์คุณภาพ (High Quality
    Narrative TV Program for Teacher Development : TV-KRU)
    ซึ่งมีมูลค่าโครงการรวมทั้งสิ้น 140 ล้านบาท

-   ดำเนินการให้บริการบำรุงรักษาและซ่อมแซมแก้ไขอุปกรณ์ระบบสารสนเทศและคอมพิวเตอร์ในลักษณะOutsourcing
    Service ให้กับโรงงานในกลุ่มบริษัทโซนี่ จำนวน 3 แห่ง
    ซึ่งตั้งอยู่ในนิคมอุตสาหกรรมอมตะนคร จังหวัดชลบุรี นิคมอุตสาหกรรมไฮเทค จังหวัดอยุธยา
    และ นิคมอุตสาหกรรมบางกะดี จังหวัดปทุมธานี

-   ดำเนินโครงการพัฒนาศักยภาพความปลอดภัยบริเวณพื้นที่สาธารณะเสี่ยงภัยและเส้นทางคมนาคมองค์การบริหารส่วนจังหวัดชลบุรี
    โดยติดตั้งกล้องโทรทัศน์วงจรปิดและระบบบันทึกภาพแบบดิจิตอล รวมถึงระบบซอฟต์แวร์
    ในบริเวณพื้นที่ชุมชนในเขตสถานีตำรวจภูธรชลบุรี, ตำรวจภูธรแสนสุข,
    สถานีตำรวจภูธรบางละมุง เพื่อช่วยเสริมสร้างความมั่นคงปลอดภัยให้กับประชาชน
    พร้อมทั้งช่วยเพิ่มประสิทธิภาพในการปฏิบัติงานของเจ้าหน้าที่ตำรวจและหน่วยงานที่เกี่ยวข้องในการรักษาความปลอดภัย
    ป้องกันและปราบปรามการก่ออาชญากรรม รวมถึงการพัฒนาชุมชนและคุณภาพชีวิตของประชาชน
    ซึ่งมีมูลค่าโครงการทั้งสิ้น120 ล้านบาท

-   ได้รับใบอนุญาตประกอบกิจการโทรคมนาคมประเภทที่ 2 แบบไม่มีโครงข่ายเป็นของตนเอง
    จากสำนักงานคณะกรรมการกิจการโทรคมนาคมแห่งชาติ (กทช.)
    เพื่อรองรับการดำเนินธุรกิจการให้บริการด้านสื่อสารโทรคมนาคมในลักษณะการเป็นผู้ให้บริการเครือข่ายสื่อสารแบบไม่มีโครงข่ายเป็นของตนเอง
    (Virtual Network Operator – VNO)
    โดยการประยุกต์ใช้เทคโนโลยีระบบเครือข่ายสื่อสารปลายทางความเร็วสูง (Last Mile
    High Speed Broadband Network) ประเภทต่าง ๆ อาทิเช่น Fiber to the x
    (FTTx), WiFi, WiMAX
    เข้ากับระบบโครงข่ายสื่อสารของพันธมิตรทางธุรกิจซึ่งเป็นผู้ประกอบการโทรคมนาคมชั้นนำที่มีโครงข่ายเป็นของตนเอง
    อาทิเช่น บมจ. กสท โทรคมนาคม, บมจ. ทีโอที, การไฟฟ้าฝ่ายผลิต,
    การไฟฟ้าส่วนภูมิภาค, และการไฟฟ้านครหลวง เป็นต้น
    เพื่อพัฒนาเป็นบริการเครือข่ายสื่อสารความเร็วสูงสำหรับให้บริการกับกลุ่มลูกค้าองค์กรต่าง ๆ
    ได้อย่างมีประสิทธิภาพ

  2) บริษัท โอเอซิส คอนซัลติ้ง จำกัด มีการเปลี่ยนแปลงที่สำคัญดังนี้

-   ให้บริการที่ปรึกษาแก่โครงการขนาดใหญ่ของบริษัทเอกชนในวงการอุตสาหกรรมรถยนต์
    เป็นการกระตุ้นตลาดให้เกิดการตื่นตัว
    รวมถึงโอกาสในการต่อยอดสำหรับการให้บริการต่อเนื่องอื่น ๆ ต่อไป

-   ให้บริการจัดหาระบบงานเพิ่มเติมเพื่อเชื่อมต่อกับระบบงาน SAP

-   ให้บริการเสริมกับลูกค้าที่ต้องการความช่วยเหลือด้านบริหารจัดการระบบ

-   เพิ่มศักยภาพการให้บริการอย่างครบวงจร ทั้งแนวลึกและแนวกว้าง ได้แก่
    การให้บริการต่อเนื่องระยะยาวและการขยายเพิ่มระบบงานในลักษณะของการต่อยอดธุรกิจออกไป

  3) บริษัท สมาร์ทเทอร์แวร์ จำกัด มีการเปลี่ยนแปลงที่สำคัญดังนี้

-   บริษัทได้รับโอนพนักงานนักพัฒนาซอฟต์แวร์จากบริษัทในเครือเพื่อให้เป็นศูนย์รวมความชำนาญด้านการพัฒนาซอฟต์แวร์ของกลุ่มบริษัทสามารถฯ
    ทำให้สามารถพัฒนาบุคลากรได้อย่างยั่งยืน มีประสิทธิภาพ และตรงตามวัตถุประสงค์ยิ่งขึ้น
    นอกจากนี้ ยังเป็นการเปิดโอกาสให้บริษัทฯได้เข้าถึงกลุ่มลูกค้าใหม่ ๆ
    ต่อเนื่องจากบริษัทในเครืออีกด้วย

-   บริษัทได้จัดส่งนักพัฒนาซอฟต์แวร์เข้ารับการอบรมและสอบรับรองความรู้ความสามารถทั้งในด้านการพัฒนาซอฟต์แวร์ด้วย
    Java Platform และ.Net Platform ซึ่งถือเป็น Platform
    หลักในการพัฒนาซอฟต์แวร์ในปัจจุบัน
    เป็นการยกระดับความน่าเชื่อถือและขีดความสามารถในการพัฒนาซอฟต์แวร์ของบริษัท

-   จากการเข้าร่วมเป็นพันธมิตรทางธุรกิจกับบริษัท ไอบีเอ็ม ประเทศไทย จำกัด
    บริษัทได้เร่งพัฒนาความรู้ความสามารถเฉพาะทางของบุคลากรอย่างต่อเนื่อง
    ผ่านการสอบรับรองความรู้ความสามารถในกลุ่มผลิตภัณฑ์เป้าหมาย
    เป็นการเพิ่มโอกาสทางการขาย และเพิ่มศักยภาพในการให้บริการของบริษัทฯ

-   บริษัทได้ร่วมเป็นคณะกรรมการหลักในการจัดงานประกวดซอฟต์แวร์ Samart Innovation
    Awards 2009 ร่วมกับเขตอุตสาหกรรมซอฟต์แวร์ประเทศไทย
    ซึ่งนอกจากจะเป็นกิจกรรมสร้างสรรค์ทางสังคมแล้ว
    ยังเป็นการประชาสัมพันธ์บริษัทให้เป็นที่รู้จักในแวดวงซอฟต์แวร์ยิ่งขึ้นอีกด้วย

  5. สายธุรกิจ IP Business

  1) บริษัท สามารถ อินโฟเนต จำกัด มีการเปลี่ยนแปลงที่สำคัญดังนี้

-   มุ่งเน้นการขายและบริการอินเตอร์เน็ตในองค์กรขนาดใหญ่
    และได้รับความไว้วางใจให้เป็นผู้ให้บริการโครงข่ายสื่อสารข้อมูลความเร็วสูงให้กับองค์กรที่สำคัญเพิ่มขึ้น
    ได้แก่ การไฟฟ้าฝ่ายผลิตแห่งประเทศไทย สำนักปลัดกระทรวงมหาดไทย
    มหาวิทยาลัยราชมงคลอีสาน สำนักปลัดกระทรวงคมนาคม กรมโยธาธิการและผังเมือง

-   ปรับผังโครงสร้างองค์กรใหม่
    โดยมีนัยสำคัญเพื่อเพิ่มศักยภาพในการขายสินค้าให้กับลูกค้าประเภทองค์กรด้วยการประสานรวมและเสริมส่งการขายสินค้าและบริการของทั้ง
    Internet Service Provider และ Internet Telephony Service Provider
    เพื่อรุกขยายฐานลูกค้าในต่างจังหวัด
    และเพื่อขยายขีดความสามารถในการให้บริการลูกค้าหลังการขาย

-   เพิ่ม Bandwidth จาก 190 Mbps เป็น 300 Mbps ในปี 2552
    และเพิ่มอุปกรณ์เครือข่ายเพื่อให้รองรับลูกค้าที่เพิ่มขึ้น

-   ยกระดับความพึงพอใจของลูกค้าด้วยการปรับปรุงและพัฒนาการให้บริการลูกค้าผ่าน Call
    Center และเพิ่มทักษะความชำนาญของวิศวกรด้วย Certificate มาตรฐานในระดับสากล

-   พัฒนาการให้บริการ SAMART WIP เพื่อรองรับการขยายตัวบริการ VoIP เช่น

    -   ด้านทีมงานที่ให้บริการ
        ได้มีการปรับโครงสร้างให้มีประสิทธิภาพสูงสุดในการสนับสนุนผู้ใช้บริการ
        โดยได้มีทีมขายเฉพาะ ที่เน้นการ เจาะกลุ่มลูกค้าองค์กรมากขึ้น (Focus Corporate
        Customers)

    -   ด้านคุณภาพการให้บริการ พัฒนาคุณภาพการให้บริการโทรภายในประเทศ
        ด้วยการต่อเชื่อม Voice Gateway คุณภาพระดับ Premium
        เพื่อรองรับการให้บริการลูกค้ากลุ่มองค์กร ที่ต้องการคุณภาพการในระดับสูง
        สำหรับการโทรออกต่างประเทศ ได้มีการต่อเชื่อม Voice Gateway กับ Partner
        ทำให้บริการสามารถบริหารต้นทุนและจัดการราคาค่าบริการได้มีประสิทธิภาพมากขึ้น
        สามารถแข่งขันกับคู่แข่งในตลาดได้

-   ด้านช่องทางขาย มีการพัฒนา และเพิ่มช่องทางการชำระและเติมเงิน ผ่านตู้ ATM ของ
    ธนาคารกรุงเทพ จำกัด (มหาชน) และ ธนาคารไทยพาณิชย์ จำกัด (มหาชน)
    เพื่อให้ผู้ใช้บริการสามารถเติมเงินได้สะดวกมากขึ้น ผ่านตู้ ATM (มากกว่า 10,000
    จุดทั่วประเทศ) ซึ่งทำให้ปัจจุบันมีช่องทางขายและจุดเติมเงิมรวมกับช่องทางเดิม (Counter
    Service ใน 7-11, mPay และ mPay station, ไปรษณีย์ไทย, บริการ
    Thumb-on-Demand ผ่านบัตรเครดิต KTC) รวมแล้วมากกว่า 16,000 จุดทั่วประเทศ

-   ด้านระบบการให้บริการ ได้มีการอัพเกรด Software (รองรับ Complex Billing, Fax
    Over IP และอื่นๆ) ให้บริการเป็นเวอร์ชั่นล่าสุด และพัฒนาฟีเจอร์ ต่างๆ (Phone Book,
    Call Back, Fax Over IP และ Click to Call )
    ตอบสนองความต้องการของผู้ใช้บริการ ให้มีความสะดวกในการใช้งานมากขึ้น
    พร้อมทั้งเพิ่มศักยภาพการให้บริการมีความเสถียรมากขึ้น

-   พัฒนาระบบการชำระเงินผ่านระบบ IP (IP Payment)
    เพื่อรองรับและให้บริการรับชำระเงินผ่านระบบ IP ผ่านจุดชำระเงินในร้านสะดวกซื้อ และตู้
    ATM

3.2 การประกอบธุรกิจ

  3.2.1 โครงสร้างการถือหุ้นของกลุ่มบริษัท

  []

  หมายเหตุ บริษัท สามารถเทลคอม จำกัด (มหาชน) มีทุนจดทะเบียน 738 ล้าน บาท
  ทุนชำระแล้ว 600.86 ล้านบาท

  ¹⁾ ที่ประชุมคณะกรรมการบริษัท ครั้งที่ 7/2552 เมื่อวันที่ 18 ธันวาคม 2552
  ได้มีมติอนุมัติให้ปิดบริษัท สามารถเทเลคอมมิวนิเคชั่น (แคมโบเดีย) จำกัด ในประเทศกัมพูชา
  เนื่องจากบริษัทดังกล่าวยังไม่มีรายได้จากการประกอบธุรกิจ

  ²⁾ ที่ประชุมคณะกรรมการบริษัท ครั้งที่ 5/2552 เมื่อวันที่ 13 สิงหาคม 2552
  ได้มีมติอนุมัติการซื้อหุ้นของบริษัท ไอที เจ็น จำกัด จำนวน 624,373 หุ้น คิดเป็นร้อยละ 99.99
  ของจำนวนหุ้นทั้งหมด จากผู้ถือหุ้นเดิมของไอที เจ็น

  ³⁾ ที่ประชุมคณะกรรมการบริษัท ครั้งที่ 6/2552 เมื่อวันที่ 12 พฤศจิกายน 2552
  ได้มีมติให้จัดตั้งบริษัท สามารถ เอ็ด เท็ค จำกัด ด้วยทุนจดทะเบียน 20 ล้านบาท
  โดยบมจ.สามารถเทลคอม ถือหุ้นร้อยละ 99.99 ซึ่งได้ดำเนินการจดทะเบียนจัดตั้งแล้วเสร็จ
  เมื่อวันที่ 5 กุมภาพันธ์ 2553

  3.2.2 ภาพรวมการประกอบธุรกิจของบริษัท และบริษัทย่อย

  บริษัทมีเป้าหมายที่จะเป็นผู้ให้บริการเทคโนโลยีสารสนเทศและสื่อสารโทรคมนาคม (ICT)
  แบบครบวงจรที่ได้รับการยอมรับ ในความรู้ ความชำนาญ มีความน่าเชื่อถือจากกลุ่มลูกค้าองค์กร
  และรายย่อย โดยผนวกความแข็งแกร่งในเครือข่ายกลุ่มบริษัทสามารถ
  และพันธมิตรเทคโนโลยีต่างๆ
  รวมถึงการเข้าร่วมลงทุนกับพันธมิตรธุรกิจเพื่อมุ่งสร้างมูลค่าเพิ่มในการให้บริการแก่ลูกค้าซึ่งจะช่วยเพิ่มความสะดวก
  รวดเร็ว และลดต้นทุนในการดำเนินงานของลูกค้าอย่างมีประสิทธิภาพยิ่งขึ้น

  การประกอบธุรกิจของบริษัทและบริษัทย่อย แบ่งออกเป็น 5 สายธุรกิจ ดังนี้

1.  สายธุรกิจบริการเครือข่ายสื่อสาร (Network Services)

  ดำเนินธุรกิจด้านโทรคมนาคม
  เครือข่ายสื่อสารและสารสนเทศโดยการให้บริการระบบเครือข่ายต่างๆ ได้แก่

  - บริการเช่าระบบสื่อสารผ่านดาวเทียมความเร็วสูง iPSTAR และ VSAT

  - บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Leased Line), DSL
  (Digital Subscriber Line), Frame Relay ATM และบริการสื่อสารข้อมูลไร้สาย

  - บริการติดตั้งและบำรุงรักษาระบบเครือข่ายสื่อสารโทรคมนาคม

  - บริการจ้างเหมาติดตั้งระบบสื่อสารโทรคมนาคม

  - บริการซ่อมแซมอุปกรณ์สื่อสารโทรคมนาคมและอุปกรณ์อิเล็กทรอนิคส์ต่างๆ ที่เกี่ยวข้อง
  โดยได้รับมาตรฐาน ISO9000 : 2000

2.  สายธุรกิจรับเหมาออกแบบติดตั้งระบบ (System Integration)

  ดำเนินธุรกิจให้บริการรับเหมาออกแบบ ติดตั้งระบบเทคโนโลยีสารสนเทศและสื่อสารโทรคมนาคม
  รวมถึงการจัดจำหน่ายและซ่อมบำรุงอุปกรณ์สื่อสารและระบบคอมพิวเตอร์
  ให้กับหน่วยงานราชการและเอกชน ตลอดจนการให้บริการหลังการขายที่ครบวงจร

3.  สายธุรกิจนวัตกรรมและเทคโนโลยีประยุกต์ (Innovation Business Application
    Solutions & Services)

  ดำเนินธุรกิจให้บริการซอฟต์แวร์ประยุกต์ที่ช่วยเพิ่มขีดความสามารถและประสิทธิภาพในการดำเนินธุรกิจในรูปแบบอิเล็กทรอนิกส์ให้กับองค์กรธุรกิจ
  ซึ่งจะช่วยลดต้นทุนและเพิ่มศักยภาพในการแข่งขันรวมถึงสร้างความพึงพอใจแก่ลูกค้าและผู้ใช้บริการ
  ได้แก่

-   บริการระบบการเรียนการสอนผ่านสื่ออิเล็กทรอนิกส์ (Electronic Learning)

-   บริการซอฟต์แวร์ประยุกต์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์
    (Electronic Data Interchange – EDI)

-   บริการซอฟต์แวร์ประยุกต์ทางการจัดการกระบวนการทำงาน (Workflow Management)

-   บริการซอฟต์แวร์ประยุกต์ด้านการบริหารจัดการห่วงโซ่ อุปทาน (Supply Chain
    Management)

-   บริการระบบการรับชำระเงินผ่านเครือข่ายอิเล็กทรอนิกส์ (E-Payment Solution)

-   ระบบซอฟต์แวร์ประยุกต์ด้านบัตรอัจฉริยะ (Smart Card)

4.  สายธุรกิจบริการ ICT Outsourcing Services

  ดำเนินธุรกิจให้บริการบริหารจัดการและดำเนินการแบบครบวงจรทางด้านการประยุกต์ใช้เทคโนโลยีสารสนเทศและสื่อสารโทรคมนาคมกับกระบวนการทางธุรกิจในลักษณะการรับออกแบบ
  ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ที่จะช่วยแบ่งเบาภาระความยุ่งยากและลดค่าใช้จ่ายของงานด้านเทคโนโลยีสารสนเทศและการสื่อสารสำหรับองค์กรธุรกิจ
  ส่งผลให้องค์กรสามารถมุ่งเน้นการเพิ่มประสิทธิภาพและประสิทธิผลได้ตลอดห่วงโซ่ธุรกิจ
  ได้อย่างรวดเร็วและด้วยต้นทุนรวมที่คุ้มค่า
  ซึ่งบริการบริหารจัดการดำเนินการระบบในสายธุรกิจนี้ครอบคลุมในกลุ่มบริการ ได้แก่

-   บริการเทคโนโลยีสารสนเทศและสื่อสารโทรคมนาคม (ICT Outsourcing Services)

-   บริการระบบงานด้านบริหารจัดการสื่อและการถ่ายทอดโทรทัศน์วิทยุ (Media &
    Broadcasting Management System Outsourcing Services and Solutions)

-   บริการเทคโนโลยีและระบบงานด้านบริหารจัดการพลังงาน (Energy Management
    Outsourcing Services and Solutions)

-   บริการระบบงานบริหารทรัพยากรองค์กร (ERP System Outsourcing Services)

-   บริการดูแลบำรุงรักษาระบบและอุปกรณ์ด้านเทคโนโลยีสารสนเทศและสื่อสารโทรคมนาคม
    (ICT Maintenance Outsourcing Services)

-   บริการศูนย์คอมพิวเตอร์และประมวลผล (Computer and Operation Center
    Outsourcing Services)

5.  สายธุรกิจ IP Business

  ดำเนินธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP
  (Internet Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
  ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  โดยบริการในสายธุรกิจนี้ในเบื้องต้น ได้แก่

-   บริการอินเทอร์เน็ต

-   บริการโทรศัพท์ผ่านอินเทอร์เน็ตหรือ Voice over Internet Protocol (VoIP)

-   บริการบัตรโทรศัพท์ทางไกลระหว่างประเทศ

-   บริการข้อมูลข่าวสารและสาระบันเทิงผ่าน VoIP

  3.2.3 การแบ่งการดำเนินงานของบริษัทและบริษัทย่อย

+----------------+-----------------------------------------------------+
| 1.             |                                                     |
| สายธุรกิจบริก     |                                                     |
| ารเครือข่ายสื่อสาร |                                                     |
| (Network       |                                                     |
| Services)      |                                                     |
+----------------+-----------------------------------------------------+
|   บม           | 1.  ให้บริการเช่าระบบสื่อสารผ่านดาวเทียมความเร็วสูง iPSTAR   |
| จ.สามารถเทลคอม |     และ VSAT                                        |
|                |                                                     |
|                | 2.  ให้บริการเช่าเครือข่ายสื่อสารข้อมูลความเร็วสูงหลายสื่อ       |
|                |     (Multimedia System)                             |
|                |                                                     |
|                | 3.  ขายและให้บริการติดตั้งระบบงาน ICT                    |
+----------------+-----------------------------------------------------+
|                | เป็นผู้จำหน่ายระบบอุปกรณ์คอมพิวเตอร์และสื่อสาร                |
|  บจก.สามารถบรอ |                                                     |
| ดแบนด์เซอร์วิสเซส |                                                     |
+----------------+-----------------------------------------------------+
|   บจก.สามารถคอ | ให้บริการด้านเครือข่ายและสื่อสารโทรคมนาคมและสารสนเทศ       |
| มมิวนิเคชั่นเซอร์วิส | ซึ่งประกอบด้วยการจัดหา การดำเนินการ การซ่อมบำรุง           |
|                | การซ่อมอุปกรณ์สื่อสารโทรคมนาคมที่ได้รับมาตรฐาน ISO 9000 :    |
|                | 2000                                                |
+----------------+-----------------------------------------------------+
|   บจก.ไอที เจ็น  | เป็นผู้จำหน่ายอุปกรณ์เกี่ยวกับเทคโนโลยีสารสนเทศและการสื่อสาร    |
+----------------+-----------------------------------------------------+
| 2.             |                                                     |
| สายธุรกิจรับเหมา  |                                                     |
| ออกแบบติดตั้งระบบ |                                                     |
| (System        |                                                     |
| Integration)   |                                                     |
+----------------+-----------------------------------------------------+
|   บจ           | ให้บริการรับเหมา ออกแบบ                                |
| ก.สามารถคอมเทค | ติดตั้งระบบเทคโนโลยีสารสนเทศและการสื่อสารและการจัดจำหน่าย / |
|                | ซ่อมบำรุงอุปกรณ์สื่อสาร / ระบบคอมพิวเตอร์กับภาครัฐ            |
+----------------+-----------------------------------------------------+

+----------------+-----------------------------------------------------+
| 3.             |                                                     |
| สาย            |                                                     |
| ธุรกิจนวัตกรรมและ |                                                     |
| เทคโนโลยีประยุกต์ |                                                     |
| (Innovation    |                                                     |
| Business       |                                                     |
| Application    |                                                     |
| Solutions &    |                                                     |
| Services)      |                                                     |
+----------------+-----------------------------------------------------+
|   บม           | ให้บริการระบบการเรียนการสอนผ่านสื่ออิเล็กทรอนิกส์             |
| จ.สามารถเทลคอม | (e-Learning) และระบบการเรียนการสอนทางไกล (Distant    |
|                | Learning) แบบครบวงจร                                |
+----------------+-----------------------------------------------------+
|                | 1.                                                  |
| บจก.ไทยเทรดเน็ท | ให้บ                                                 |
|                | ริการแลกเปลี่ยนข้อมูลทางการค้าในรูปแบบมาตรฐานทางอิเล็กทรอนิกส์ |
|                | (Electronic Data Interchange : EDI)                 |
|                | และบริการเสริมครบวงจร                                 |
|                |                                                     |
|                | 2.                                                  |
|                | ให้คำปร                                              |
|                | ึกษาและวางระบบงานให้แก่ธุรกิจที่ต้องการลดขั้นตอนการทำงานกับคู่ค้า |
|                | โดยผ่านมาตรฐานด้าน EDI, XML                           |
+----------------+-----------------------------------------------------+
|   บจก.พอสเน็ท   | 1.                                                  |
|                | ให้คำปร                                              |
|                | ึกษาติดตั้งระบบเครือข่ายการชำระเงินโดยใช้บัตรเป็นสื่อแบบครบวงจร |
|                |                                                     |
|                | 2. เป็น Solution Provider ในด้านของ Smart Card        |
|                | Application                                         |
|                | ให้แก่ธนาคารพาณิชย์ในประเทศไทยและองค์กรผู้ออกบัตร           |
+----------------+-----------------------------------------------------+
|   บจก.สามารถ   | เป็นผู้ผลิต ออกแบบ รับเหมา ให้คำปรึกษาเรื่องเทคโนโลยีการศึกษา  |
|   เอ็ด เท็ค      | โดยการให้บริการรับจ้างพัฒนาซอฟต์แวร์การเรียนการสอนออนไลน์    |
|                | พร้อมเนื้อหารายวิชา (Courseware) ในรูปแบบ E-Learning     |
|                | แบบเบ็ดเสร็จ                                          |
+----------------+-----------------------------------------------------+
| 4.             |                                                     |
| สายธุรกิจบริการ   |                                                     |
| ICT            |                                                     |
| Outsourcing    |                                                     |
| Services       |                                                     |
+----------------+-----------------------------------------------------+
|   บม           | 1. ให้บริการ พัฒนา บริหารจัดการ                          |
| จ.สามารถเทลคอม | ดูแลรักษาและซ่อมบำร                                    |
|                | ุงระบบแบบครบวงจรด้านเทคโนโลยีสารสนเทศและสื่อสารโทรคมนาคม |
|                | (ICT Outsourcing Services),                         |
|                | ระบบงานด้านบริหารจัดการสื่อและการถ่ายทอดโทรทัศน์วิทยุ (Media  |
|                | & Broadcasting System Outsourcing Services and      |
|                | Solutions), เทคโนโลยีและระบบงานด้านบริหารจัดการพลังงาน   |
|                | (Energy Management System Outsourcing Services and  |
|                | Solutions)                                          |
|                |                                                     |
|                | 2. ให้บริการศูนย์คอมพิวเตอร์และการประมวลผล (Computer &    |
|                | Operation Center Outsourcing Service)               |
+----------------+-----------------------------------------------------+
|   บจก.โอเอซิส   | ให้บริกา                                              |
|   คอนซัลติ้ง      | รให้คำปรึกษาทางด้านการใช้ระบบงานคอมพิวเตอร์ซอฟต์แวร์ครบวงจร |
|                | ERP-SAP                                             |
+----------------+-----------------------------------------------------+
|   บจ           | ดำเนินธุรกิจด้านการให้บริการและเป็นที่ปรึกษา                  |
| ก.สมาร์ทเทอร์แวร์ | ให้บริการรับจ้างพัฒนาซอฟต์แวร์ระบบงานแบบครบวงจร            |
|                | และให้บริการเฉพาะทางในด้านวิศวกรรมซอฟต์แวร์               |
+----------------+-----------------------------------------------------+
| 5. สายธุรกิจ IP  |                                                     |
| Business       |                                                     |
+----------------+-----------------------------------------------------+
|   บจก.สามารถ   | 1. ให้บริการอินเทอร์เน็ตกับกลุ่มลูกค้าองค์กรและรายย่อย          |
|   อินโฟเนต      |                                                     |
|                | 2. ให้บริการโทรศัพท์ผ่านอินเทอร์เน็ต (VoIP)                 |
|                |                                                     |
|                | 3. ให้บริการบัตรโทรศัพท์ทางไกลระหว่างประเทศโดยใช้เทคโนโลยี  |
|                | VoIP                                                |
|                |                                                     |
|                | 4. ให้บริการข้อมูลข่าวสารและสาระบันเทิงผ่าน VoIP            |
+----------------+-----------------------------------------------------+

3.3 โครงสร้างรายได้

  โครงสร้างรายได้ของบริษัทและบริษัทย่อย สำหรับปีสิ้นสุดวันที่ 31 ธันวาคม 2550 - 2552
  มีดังนี้

(หน่วย : ล้านบาท)

+----------------------+------+------+-----+----+-----+---+-----+----+
| รายได้ตามสายธุรกิจ      | ดำเ  | %    | ปี   |    | ปี   |   | ปี   |    |
|                      | นินกา | กา   | 2   |    | 2   |   | 2   |    |
|                      | รโดย | รถือห | 550 |    | 551 |   | 552 |    |
|                      |      | ุ้นของ |     |    |     |   |     |    |
|                      |      | บริษัท |     |    |     |   |     |    |
+----------------------+------+------+-----+----+-----+---+-----+----+
|                      |      |      | รา  | %  | รา  | % | รา  | %  |
|                      |      |      | ยได้ |    | ยได้ |   | ยได้ |    |
+----------------------+------+------+-----+----+-----+---+-----+----+
|   1.                 |      | -    | 63  | 29 | 81  | 2 | 3   | 49 |
|   สายธ               |  STC |      | 2.5 | .1 | 0.8 | 8 | ,05 | .2 |
| ุรกิจบริการเครือข่ายสื่อสาร |      |      |     |    |     | . | 8.3 |    |
|   (Network Services) |      |      |     |    |     | 0 |     |    |
+----------------------+------+------+-----+----+-----+---+-----+----+
|                      |      | 99   | 3   | 1  | -   | - | -   | -  |
|                      |  SBS | .99% | 0.6 | .4 |     |   |     |    |
+----------------------+------+------+-----+----+-----+---+-----+----+
|                      |      | 99   | 53  | 24 | 56  | 1 | 1   | 27 |
|                      |  SCS | .99% | 6.2 | .6 | 1.7 | 9 | ,72 | .7 |
|                      |      |      |     |    |     | . | 4.1 |    |
|                      |      |      |     |    |     | 3 |     |    |
+----------------------+------+------+-----+----+-----+---+-----+----+
|                      |      | 100% | -   | -  | -   | - | -   | -  |
|                      |  STC |      |     |    |     |   |     |    |
|                      | C⁽¹⁾ |      |     |    |     |   |     |    |
+----------------------+------+------+-----+----+-----+---+-----+----+
|                      |   IT | 99   | -   | -  | -   | - | -   | -  |
|                      |   GE | .99% |     |    |     |   |     |    |
|                      | N⁽²⁾ |      |     |    |     |   |     |    |
+----------------------+------+------+-----+----+-----+---+-----+----+
| รวม                  |      |      | 1   | 55 | 1   | 4 | 4   | 76 |
|                      |      |      | ,19 | .1 | ,37 | 7 | ,78 | .9 |
|                      |      |      | 9.3 |    | 2.5 | . | 2.4 |    |
|                      |      |      |     |    |     | 3 |     |    |
+----------------------+------+------+-----+----+-----+---+-----+----+
|   2.                 |      | 99   | 40  | 18 | 73  | 2 | 83  | 13 |
|   สายธุรกิจ            |  SCT | .99% | 5.5 | .6 | 7.0 | 5 | 8.0 | .5 |
| รับเหมาออกแบบติดตั้งระบบ |      |      |     |    |     | . |     |    |
|   (System            |      |      |     |    |     | 4 |     |    |
|   Integration)       |      |      |     |    |     |   |     |    |
+----------------------+------+------+-----+----+-----+---+-----+----+
| รวม                  |      |      | 40  | 18 | 73  | 2 | 83  | 13 |
|                      |      |      | 5.5 | .6 | 7.0 | 5 | 8.0 | .5 |
|                      |      |      |     |    |     | . |     |    |
|                      |      |      |     |    |     | 4 |     |    |
+----------------------+------+------+-----+----+-----+---+-----+----+
|   3.                 |      | -    | 1   | 0  | 1   | 0 | 6.0 | 0  |
|   สายธุรกิจนวัตก        |  STC |      | 2.7 | .6 | 3.6 | . |     | .1 |
| รรมและเทคโนโลยีประยุกต์ |      |      |     |    |     | 5 |     |    |
|   (Innovation        |      |      |     |    |     |   |     |    |
|   Business           |      |      |     |    |     |   |     |    |
|   Application        |      |      |     |    |     |   |     |    |
|   Solutions &        |      |      |     |    |     |   |     |    |
|   Services)          |      |      |     |    |     |   |     |    |
+----------------------+------+------+-----+----+-----+---+-----+----+
|                      |      | 99   | 3   | 1  | 2   | 0 | 2   | 0  |
|                      |  TTN | .99% | 8.6 | .8 | 2.8 | . | 9.0 | .5 |
|                      |      |      |     |    |     | 8 |     |    |
+----------------------+------+------+-----+----+-----+---+-----+----+
|                      |   PN | 99   | 10  | 5  | 8   | 2 | 8   | 1  |
|                      |      | .99% | 9.0 | .0 | 0.0 | . | 8.4 | .4 |
|                      |      |      |     |    |     | 7 |     |    |
+----------------------+------+------+-----+----+-----+---+-----+----+
| รวม                  |      |      | 16  | 7  | 11  | 4 | 12  | 2  |
|                      |      |      | 0.3 | .4 | 6.4 | . | 3.4 | .0 |
|                      |      |      |     |    |     | 0 |     |    |
+----------------------+------+------+-----+----+-----+---+-----+----+
|   4. สายธุรกิจบริการ    |      | -    | 33  | 15 | 39  | 1 | 32  | 5  |
|   (ICT Outsourcing   |  STC |      | 3.0 | .3 | 0.7 | 3 | 6.0 | .2 |
|   Services)          |      |      |     |    |     | . |     |    |
|                      |      |      |     |    |     | 4 |     |    |
+----------------------+------+------+-----+----+-----+---+-----+----+
|                      |   O  | 70%  | 5   | 2  | 7   | 2 | 4   | 0  |
|                      | ASIS |      | 4.0 | .5 | 6.3 | . | 1.3 | .7 |
|                      |      |      |     |    |     | 6 |     |    |
+----------------------+------+------+-----+----+-----+---+-----+----+
|                      |   ST | 99   | 0.9 | 0  | 5.1 | 0 | 8.3 | 0  |
|                      | W⁽³⁾ | .99% |     | .0 |     | . |     | .1 |
|                      |      |      |     |    |     | 2 |     |    |
+----------------------+------+------+-----+----+-----+---+-----+----+
| รวม                  |      |      | 38  | 17 | 47  | 1 | 37  | 6  |
|                      |      |      | 7.9 | .8 | 2.1 | 6 | 5.6 | .0 |
|                      |      |      |     |    |     | . |     |    |
|                      |      |      |     |    |     | 2 |     |    |
+----------------------+------+------+-----+----+-----+---+-----+----+
|   5. สายธุรกิจ IP      |   SI | 99   | 2   | 1  | 20  | 7 | 9   | 1  |
|   Business           | F⁽⁴⁾ | .57% | 4.5 | .1 | 7.3 | . | 7.4 | .6 |
|                      |      |      |     |    |     | 1 |     |    |
+----------------------+------+------+-----+----+-----+---+-----+----+
| รวม                  |      |      | 2   | 1  | 20  | 7 | 9   | 1  |
|                      |      |      | 4.5 | .1 | 7.3 | . | 7.4 | .6 |
|                      |      |      |     |    |     | 1 |     |    |
+----------------------+------+------+-----+----+-----+---+-----+----+
| รวมทั้งสิ้น              |      |      | 2   | 1  | 2   | 1 | 6   | 1  |
|                      |      |      | ,17 | 00 | ,90 | 0 | ,21 | 00 |
|                      |      |      | 7.5 | .0 | 5.3 | 0 | 6.8 | .0 |
|                      |      |      |     |    |     | . |     |    |
|                      |      |      |     |    |     | 0 |     |    |
+----------------------+------+------+-----+----+-----+---+-----+----+

หมายเหตุ : 1. รายได้ที่แสดงข้างต้นเป็นรายได้ที่ไม่รวมรายการระหว่างกัน

  2. STC = บมจ. สามารถเทลคอม SBS = บจก. สามารถบรอดแบนด์ เซอร์วิสเซส

  SCS = บจก. สามารถคอมมิวนิเคชั่น เซอร์วิส STCC = บจก. สามารถเทเลคอมมิวนิเคชั่น
  (แคมโบเดีย)

  IT GEN = บจก. ไอที เจ็น SCT = บจก. สามารถคอมเทค

  TTN = บจก. ไทยเทรดเน็ท PN = บจก. พอสเน็ท

  OASIS = บจก. โอเอซิส คอนซัลติ้ง STW = บจก. สมาร์ทเทอร์แวร์

  SIF = บจก. สามารถ อินโฟเนต

  3. ⁽¹⁾ จัดตั้งเมื่อวันที่ 9 สิงหาคม 2550

  ⁽²⁾ บมจ.สามารถเทลคอมได้เข้าซื้อหุ้นสามัญของบจก.ไอที เจ็น เมื่อวันที่ 1 กันยายน 2552
  จำนวน 624,373 หุ้น คิดเป็นร้อยละ 99.99

  ⁽³⁾ จัดตั้งเมื่อวันที่ 3 พฤษภาคม 2550

  ⁽⁴⁾ บมจ.สามารถเทลคอม ได้เข้าซื้อหุ้นสามัญของบจก.สามารถ อินโฟเนต
  จากบมจ.สามารถคอร์ปอเรชั่น เมื่อวันที่ 28 กันยายน 2550
  และภายหลังการเพิ่มทุนและลดทุนในปี 2550 รวมทั้ง บมจ.สามารถเทลคอม
  ได้ทำการซื้อหุ้นคืนจากผู้ถือหุ้นรายย่อยของอินโฟเนต ทำให้ ณ วันที่ 31 ธันวาคม 2552
  บมจ.สามารถเทลคอม ถือหุ้นทั้งหมดจำนวน 6,173,294 หุ้น คิดเป็นร้อยละ 99.57